Denn heis mi in Wulldechene ipaggt und in es Auti gleit, i ha scho gmeint jetzt bini Kidnappt worde. I ha denn d'Nacht so verbrocht, aber no vor em zMorge isch dr Dirk mit dr Fabienne nach mir cho luege. Spöter hei si mi den im Garte ufgstellt, und si immer wieder verbi cho zum froge wie's mer goht. Also i muess scho säge, die schyne e Freud a mir z'ha und es isch toll do i däm Garte. Es git viel z'luege wenn wieder e Flugi dure chunnt, d'Chatz vom Nochber,  's Igeli, und Flädermüüs hei mi o scho begrüesst, und mit em Cheerzli heis mir dr Buuch gwärmt und mini Schlegel hei im Licht glüehig usgseht, als würd i e super Wirbel anefäge.